
LĪGUMS NR. SPSVO-26-135-lī
Autotransporta pakalpojumu sniegšana Rīgas Volejbola skolas audzēkņu pārvadāšanai
	
	
	

	
	

	
	

	Rīgā                             		         
Rīgas Volejbola skola, direktora p.i. Lienes Liberes personā, kura rīkojas saskaņā ar Rīgas domes 2023. gada 30.augusta iekšējie noteikumi Nr. RD-23-26-nt “Rīgas  valstspilsētas pašvaldības darba reglaments”130. punktu un Rīgas domes 14.01.2014. nolikuma Nr. 50 “Rīgas Volejbola skolas nolikums” 48.punktu, no vienas puses, un SIA Bamako, Reģ. LV40003610947, juridiskā adrese: Nīcgales 47-55, Rīga, LV-1035, turpmāk saukts Izpildītājs, tās Valdes locekļa Ainara Dzjubo personā, kurš rīkojas uz Statūtu pamata, no otras puses, abi kopā vai katrs atsevišķi turpmāk saukti Līdzēji, pamatojoties uz Rīgas Volejbola skolas iepirkumu komisijas lēmumu (protokols Nr.2 iepirkumā “Autotransporta pakalpojumu sniegšana Rīgas Volejbola skolas audzēkņu pārvadāšanai”, identifikācijas numurs RVS 2026/1 (turpmāk- Iepirkums) noslēdz šādu līgumu ( turpmāk -Līgums) Iepirkuma     .daļā: 
1. LĪGUMA PRIEKŠMETS

1.1. Izpildītājs, saskaņā ar Pasūtītāja pasūtījumu un atbilstoši Iepirkuma  tehniskajai specifikācijai (1.pielikums), kas atbilst Izpildītāja iesniegtajam tehniskajam un finanšu piedāvājumam, turpmāk šā līguma tekstā saukts - Piedāvājums (2.pielikums), veic autotransporta pakalpojumu sniegšanu Rīgas Volejbola skolas audzēkņiem, turpmāk šā līguma tekstā saukts - Pakalpojums.
1.2. Izpildītājs sniedz pakalpojumus, kā arī izpilda garantijas un saistības, atbilstoši šā līguma nosacījumiem. 

2. LĪGUMA IZPILDES KĀRTĪBA

2.1. Saskaņā ar tehniskajā specifikācijā  (1.pielikums) noteikto autotransporta pakalpojumu izpildes kārtību, Izpildītājs apņemas:
2.1.2. sniegt autotransporta pakalpojumus Pasūtītāja sporta skolas audzēkņiem līdz 2027. gada 08. jūlijam, ieskaitot;
2.1.3.nodrošināt autotransporta pakalpojumus pēc iepriekš saskaņota datuma, maršruta, laika un sēdvietu skaita daudzuma jebkurā diennakts periodā, ieskaitot brīvdienas un svētku dienas. 
2.2. Jebkāda ar šo līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.

3. LĪGUMCENA UN NORĒĶINU KĀRTĪBA

3.1. Līguma kopējā summa ir līdz  EUR  30000 (trīsdesmit tūkstoši eur un 00 centi) bez pievienotās vērtības nodokļa (turpmāk-PVN). 
3.2. Samaksu izdara, veicot pārskaitījumu Izpildītāja kontā, 14 darba dienu laikā pēc rēķina saņemšanas.
                                                                                                     
4. LĪDZĒJU SAISTĪBAS UN ATBILDĪBA

4.1. Izpildītāja saistības:
4.1.1. Izpildītājs apņemas veikt Pakalpojumu izpildi līgumā paredzētajā termiņā, apjomā un kvalitātē.
4.1.2. Izpildītājs apņemas sniegt autotransporta Pakalpojumus un veikt vietējos un starptautiskos pasažieru pārvadājumus Pasūtītāja organizētajos braucienos, ievērojot attiecīgajos pasažieru noteikumos noteiktajās tehniskās un aprīkojuma prasībās.
4.1.3. Izpildītājs apņemas nodrošināt transporta nogādi Pasūtītājam norādītajā vietā un laikā.
4.1.4. Izpildītājs apņemas ievērot ar Pasūtītāju iepriekš saskaņotu maršrutu un kustības grafiku.
4.1.5. Izpildītājs apņemas apmaksāt iespējamo soda naudu par ceļu satiksmes noteikumu neievērošanu.
4.1.6. Izpildītājs apņemas nodrošināt un apmaksāt transporta remontu un tehniskās apkopes izdevumus, visus nodokļus un nodevas. 
4.1.7. Izpildītājs apņemas ievērot darba drošības prasības pakalpojuma sniegšanas laikā.
4.1.8. Ja Izpildītāja vainas dēļ netika saņemti autotransporta pakalpojumi, tad Pasūtītājam ir tiesības aprēķināt līgumsodu 10 % apmērā no ieplānotās pakalpojumu summas.
4.1.9. Izpildītājs nav atbildīgs par atstāto transportā Pasūtītāja pasažieru mantu drošību.
4.1.10. Izpildītājs līguma izpildē apņemas, ka netiks ietvertas Krievijas Federācijas un Baltkrievijas Republikas izcelsmes preces un pakalpojumi.
4.2. Pasūtītāja saistības:
4.2.1. Pasūtītājs apņemas veikt samaksu par kvalitatīvi un laikā sniegtu Pakalpojumu šajā līguma noteiktajos terminos un kārtībā.
4.2.2. Pasūtītājs apņemas savlaicīgi astoņu dienu laikā iesniegt pasūtījumu ar norādīto maršrutu un nozīmēt grupas vadītāju, kas ir atbildīgs par kārtību transportā un grupas drošības tehnikas ievērošanu.
4.2.3. Pasūtītājs ir tiesīgs atsaukt savu pasūtījumu desmit darba dienas līdz brauciena sākumam.
4.2.4. Pasūtītājs brauciena laikā apņemas transportā uzturēt kārtību, kura nodrošina transporta pienācīgu stāvokli.
4.2.5. Ja pasūtītājs laicīgi neatmaksā rēķinu, tad izpildītājam ir tiesības aprēķināt līgumsodu 10% apmērā no pakalpojuma summas.
4.3. Puses savstarpēji ir atbildīgas par otrā Puses nodarītajiem zaudējumiem, ja tie radušies vienu Pušu vai tā darbinieku, kā arī šo Pušu līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
4.4. Jebkura šajā līgumā noteiktā Līgumsoda samaksa neatbrīvo Līdzējus no to saistību pilnīgas izpildes.

5. RĒĶINA FORMĀTS UN IESNIEGŠANAS KĀRTĪBA

5.1.  Izpildītājs sagatavo grāmatvedības attaisnojuma dokumentus elektroniskā formātā ( turpmāk – elektronisks rēķins ), atbilstoši Rīgas pilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
5.2. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:
5.2.1. Izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu ( WEB API);
5.2.2.augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
5.2.3.izmanto manuālu rēķina informācijas ievades Web formu portālā http://eriga.lv, sadaļā  “Rēķinu iesniegšana”.
5.3. Līgumā noteiktā kārtībā iesniegts elektronisks rēķins nodrošina Pusēm elektriskā rēķina izcelsmes autentiskumu un satura integritāti.
5.4. Puses vienojas, ka elektriskā rēķina apmaksas treniņš ir 14 (četrpadsmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
5.5. Puses vienojas, ka elektriskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.

5.6. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
5.7.Ja Izpildītājs ir iesniedzis nepareizi aizpildītu un /vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
6. LĪDZĒJU TIESĪBAS

6.1.  Pasūtītājam ir tiesības kontrolēt Līguma izpildes gaitu un pieprasīt no Izpildītāja kontroles veikšanai nepieciešamo informāciju.
6.2.  Pasūtītājs Līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām.

7. IZMAIŅAS LĪGUMĀ, TĀ DARBĪBAS PĀRTRAUKŠANA

7.1. Līgumu var papildināt, grozīt (izņemot Līgumcenas palielināšanu) vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par šā līguma neatņemamām sastāvdaļām.
7.2. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkumu likuma (turpmāk-PIL) nosacījumiem. Saskaņā ar PIL 61.pantā noteikto Līguma grozījumi ir pieļaujami, ja tie nemaina Līguma vispārējo raksturu (veidu un Iepirkuma dokumentos noteikto mērķi).
7.3. Pasūtītājam ir tiesības vienpusēji atkāpties no līguma, ja viņš konstatē, ka Izpildītājs veic Pakalpojumu neatbilstoši norādītajam tehniskās specifikācijas piedāvājumam vai šā līguma nosacījumiem. Pasūtītājs neatlīdzina Izpildītājam tādejādi radušos zaudējumus.
7.4. Pasūtītājs ir tiesīgs vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
8. STRĪDU RISINĀŠANAS KĀRTĪBA

8.1. Puses ir atbildīgas par esošā līguma izpildes kārtību, kāda noteikta spēkā esošajā Latvijas Republikas likumdošanā.
8.2. Visi ar šo līgumu saistītie strīdus jautājumi, kas radušies starp pusēm, tiek risināti uz savstarpējās vienošanās pamata. Gadījumā, ja šādu vienošanos nevar panākt, strīdu jautājumi tiek risināti tiesā Latvijas Republikas likumdošanā noteiktajā kārtībā.
9. NEPĀRVARAMA VARA
8.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas, un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, kas būtiski ierobežo un aizskar Līdzēju tiesības un ietekmē uzņemtās saistības, normatīvu aktu pieņemšana un tā stāšanās spēkā.
8.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un, kura satur ārkārtējo apstākļu darbības apstiprinājumu un to raksturojumu.



10. CITI  NOTEIKUMI

9.1. Šis līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.
9.2. Šis Līgums stājas spēkā no tā parakstīšanas brīža un ir spēkā līdz 2027. gada 08.jūlijam.
9.3. Līgums sastādīts  uz 5(piecām) lapām.  Pusēm ir pieejams abpusēji parakstīts Līgums elektroniskā formātā. 

11. LĪDZĒJU REKVIZĪTI UN PARAKSTI.
Pasūtītājs:                                                                                                                    
	

	
	

	Rīgas Volejbola skola
Juridiskā adrese: Cieceres iela 9, Rīga, LV-1002
Tel. 67474292
E-pasta adrese: volejbolaskola@riga.lv
Norēķinu rekvizīti: 
Rīgas valstspilsētas pašvaldība
Juridiskā adrese: Rātslaukums 1, Rīga, LV-1050
Reģistrācijas Nr. 90011524360
PVN reģistrācijas Nr. LV90011524360
Banka: Luminor Bank AS
Kods: RIKOLV2X
Konta Nr. LV63RIKO0021000916071
RVP iestādes kods: 2102643

	


Direktora p.i.                 Liene Libere

Izpildītājs: 

Bamako SIA
Reģistrācijas Nr.  LV40003610947
Juridiskā adrese: Nīcgales 47-55, Rīga, LV-1035
Tālrunis 29299204
e-pasts: dzjubo@inbox.lv
Banka: A/S Swedbank, 
Kods: HABALV22
Konts: LV19HABA0551003599054

Valdes loceklis Ainars Dzjubo
